作者：无名氏
词牌/韵律：宝鼎现

paragraphs: 天高良月。
瑞霭葱倩，绮霞粲浩。
望宝阁、奎躔交绚，秀毓文星正佳节。
九万里俱在下，礼乐三千剀切。
扶兴运、魁星标瑞，曾补赭黄衮阙。
盎盎一道棠阴芾，宜福星、临照南国。
岁屡稔，月沉夜柝，父老欢谣齐喜溢。
庆衮衮、罗庭前兰玉，好是香连夜月。
十万户深深祝，愿此寿星南极。
自是天上神仙，宽宸顾、实劳耆德。
辄使星入觐，又报日边消息。
天为遣、梅花催雪。
惟有春知得。
要待列、金鼎和羹，两两台星齐色。